hotchpotch/miracl-hf-unified huggingface dataset:
โนล แกลลาเกอร์
โนล ทอมัส เดวิด แกลลาเกอร์ (; 29 พฤษภาคม ค.ศ. 1967) เป็น นักร้อง นักแต่งเพลง นักดนตรีชาวอังกฤษ เขายังทำหน้าที่เป็นมือกีตาร์และร้องนำอีกทั้งยังมีส่วนในการแต่งเนื้อเพลงในวงร็อคอังกฤษ โอเอซิส
แกลลาเกอร์เกิดในลองไซท์ , แมนเชสเตอร์ เป็นบุตรของชาวไอริซ มีพ่อแม่ เพ็กกี้และโทมัส แกลลาเกอร์ เขาเป็นลูกคนที่สอง หลังจากพอล แอนโธนี่ แกลลาเกอร์ได้คลอด , และไม่นานนักน้องชาย เลียม แกลลาเกอร์ ได้เกิดเมื่อปี 1972 ตระกูลแกลลาเกอร์ได้ย้ายไปยังเขต Ashburn Avenue ในเมืองเบอร์เนจ , แมนเชสเตอร์แกลลาเกอร์เริ่มเรียนรู้กีตาร์เมื่ออายุ 13 อีกทั้งยังทำงานก่อสร้างเป็นรายได้เสริม เขายังทำงานให้กับวงดนตรีท้องถิ่นในแมนเชสเตอร์ "Inspiral Carpets" เป็นคนยกเครื่องวงดนตรีและเจ้าหน้าที่เทคนิค ในปี 2531 ขณะที่ออกทัวร์คอนเสริ์ตกับพวกเขา เขาได้รู้ว่าน้องชายของเขา เลียม แกลลาเกอร์ ได้ตั้งวงดนตรีขึ้นมา "The Rain" ซึ่งท้ายสุดก็ได้รับชื่อว่าโอเอซิส หลังจากที่แกลลาเกอร์กลับมาประเทศอังกฤษ เขาถูกชักเชิญโดยน้องชายของเขาให้มารวมวงโอเอซิสในฐานะนักแต่งเพลงและมือกีตาร์
อัลบั้มสตูดิโอชุดแรกของโอเอซิส , Definitely Maybe (1994) ซึ่งเป็นจุดเริ่มต้นของวงที่จะทำให้แนวเพลง บริตป็อป เริ่มเป็นที่รู้จักในวงกว้าง อัลบั้มสตูดิอชุดที่สอง (What's the Story) Morning Glory? (2538) ในอัลบั้มนี้วงโอเอซิสขึ้นท็อปในอัลบั้มชาร์จของประเทศต่างๆเป็นจำนวนมาก และสตูดิโออัลบั้มลำดับที่สามของพวกเขา "Be Here Now" (1997) นับเป็นอัลบั้มทีขายได้อย่างรวดเร็วตั้งแต่ปล่อยอัลบั้มในประวัติศาสตร์ชาร์จอังกฤษ แนวเพลงบริตป็อปในที่สุดก็เริ่มหมดความนิยมไปและอีกสองอัลบั้มของโอเอซิสก็ไม่ประสบความสำเร็จอย่างเท่าที่ควรมากนัก อย่างไรก็ตาม , สตูดิโอสองอัลบั้มสุดท้ายของวง , Don't Believe The Truth (2005) และ Dig Out Your Soul (2008) ถูกนักวิจารณ์เพลงจำนวนมากยกย่องว่าเป็นอัลบั้มที่มีความพยายามอย่างสูงในรอบหลายปีที่ผ่านมาและเรียกได้ว่าประสบความสำเร็จอย่างมาก ในวันที่ 28 สิงหาคม 2009 เกิดเหตุการณ์การทะเลาะกันระหว่างเลียมและโนล ก่อนที่จะเดินทางไปยังปารีส โนล แกลลาเกอร์ประกาศลาออกจากวง "โอเอซิส" ในวันที่ 23 ตุลาคม 2009 เขาออกมาให้สัมภาษณ์ว่าจะไปทำผลงานเดี่ยวแทน. โนล แกลลาเกอร์ได้ก่อตั้งวงดนตรี "Noel Gallagher'S High Flying Birds" ขึ้นมา
แกลลาเกอร์ทำงานกับโอเอซิสที่เต็มไปด้วยความยุ่งเหยิง ในช่วงจุดที่ได้รับความนิยมของแนวเพลงบริตป็อป การทะเลาะกันของพี่น้องแกลลาเกอร์ จนทำให้สำนักพิมพ์จำนวนมากนำไปเขียนเกี่ยวกับสองพี่น้องแกลลาเกอร์ที่มักจะแข่งขันชิงดีชิงเด่นกับวง "เบลอ" อยู่เป็นประจำซึ่งเนื่องจากทั้งสองวงรู้จักกันอยู่แล้ว อย่างไรก็ตาม , เขาก็ได้รับการยกย่องว่าเป็นส่วนสำคัญในการทำให้แนวเพลงบริตป็อปเป็นที่รู้จักอย่างมากในปัจจุบัน หลายคนได้ยกย่องการแต่งเพลงของแกลลาเกอร์ กับจอร์จ มาร์ตินซึ่งบอกโนล แกลลาเกอร์ว่า "เป็นนักแต่งเพลงที่ดีที่สุดในช่วงรุ่นของเขา"
พ.ศ. 2540-2544 : โนล แกลลาเกอร์ แต่งงานกับ เม็ก แมตธิวส์ นางแบบชาวอังกฤษ มีบุตรสาวด้วยกันหนึ่งคน ชื่อ แอนนิส แกลลาเกอร์
พ.ศ. 2554-ปัจจุบัน : โนล แกลลาเกอร์ แต่งงานกับ ซาร่า แม็คโดนัลด์ มีบุตรชายด้วยกันสองคน คือ ซันนี แพทริก แม็กโดนัลด์ แกลลาเกอร์ และ โดโนแวน รอรี่ แม็กโดนัลด์ แกลลาเกอร์ โนลกล่าวว่าเขาไม่อนุญาตให้ลูกชายทั้งสองคนเล่นโซเชียลมีเดียใดๆทั้งสิ้น
นอกจากนี้ โนล แกลลาเกอร์ยังมีเพื่อนสนิทเป็นเหล่าคนดังในวงการบันเทิงมากมาย เช่น เคต มอส , จอห์นนี เดปป์ , เบรดลีย์ คูเปอร์
เดสตินี (โมดูลของสถานีอวกาศนานาชาติ)
เดสตินี () เป็นส่วนประกอบหนึ่งของสถานีอวกาศนานาชาติเป็นปฏิบัติการของนาซาแรก ที่โคจรสถานีวิจัยถาวรตั้งแต่ สกายแล็ป ลุกขึ้นในกุมภาพันธ์ 1974
โนลแกลลาเกอส์ไฮฟลายอิงเบิดส์
โนลแกลลาเกอส์ไฮฟลายอิงเบิดส์ () เป็นวงดนตรีร็อกจากแมนเชสเตอร์ สหราชอาณาจักร ก่อตั้งในปี ค.ศ. 2010 โดยโนล แกลลาเกอร์ อดีตสมาชิกวงโอเอซิส
ทักษิณา สวนานนท์
ศาสตราจารย์กิตติคุณ ทักษิณา สวนานนท์ อดีตอาจารย์ประจำ คณะวิศวกรรมศาสตร์ จุฬาลงกรณ์มหาวิทยาลัย,อดีตปรึกษารัฐมนตรีว่าการทบวงมหาวิทยาลัย ในปี 2537, สมาชิกวุฒิสภา2539
ศาสตราจารย์กิตติคุณ ทักษิณา สวนานนท์ เป็นบุตรของ ศาสตราจารย์ บุญชนะ และท่านผู้หญิงแส อัตถากร (ถึงแก่กรรมทั้งคู่) สมรสกับนายเดโช สวนานนท์ อดีตอธิบดีกรมศิลปากรและสมาชิกสภาผู้แทนราษฎร มีธิดา 3 คน
ฯลฯ
ซูตัน ชะฮ์รีร์
ซูตัน ชะฮ์รีร์ () เป็นนายกรัฐมนตรีคนแรกของอินโดนีเซียในสมัยปฏิวัติ ดำรงตำแหน่งเมื่อเดือนตุลาคม พ.ศ. 2498 เขาเกิดในสุมาตราตะวันตกเมื่อ 5 มีนาคม พ.ศ. 2452 ได้ไปศึกษาต่อด้านกฎหมายที่เนเธอร์แลนด์ กลับมาสู่หมู่เกาะอินเดียตะวันออกของเนเธอร์แลนด์เมื่อ พ.ศ. 2474 และร่วมมือกับโมฮัมมัด ฮัตตาในการจัดตั้งพรรคชาตินิยมขึ้นใน พ.ศ. 2477 ต่อมาเขาถูกจับและถูกส่งตัวไปนิวกินีและบันดา
เมื่อญี่ปุ่นเข้ายึดครอง เขาปฏิเสธไม่ร่วมมือกับญี่ปุ่น และจัดตั้งขบวนการต่อต้านขนาดเล็กขึ้น เมื่อญี่ปุ่นแพ้สงครามแล้ว เขาได้ร่วมมือกับอามีร์ ชารีฟุดดิน ยึดอำนาจจากซูการ์โน เพื่อตั้งรัฐบาลที่ไม่มีภาพลักษณ์ว่าเคยร่วมมือกับญี่ปุ่น เขาได้เป็นนายกรัฐมนตรี ชะฮ์รีร์เรียกร้องเอกราชโดยใช้หลักการเจรจาแต่ล้มเหลวเพราะเนเธอร์แลนด์ใช้กำลังเข้ายึดครองอีก ในเดือนมีนาคม พ.ศ. 2489 ชะฮ์รีร์ได้ลอบเจรจากับเนเธอร์แลนด์ ให้สาธารณรัฐอินโดนีเซียมีอำนาจปกครองเกาะชวา มาดูรา และสุมาตรา ส่วนเกาะอื่น ๆ ให้อยู่ในอำนาจของเนเธอร์แลนด์ และจะตั้งสหพันธรัฐอินโดนีเซียในสหภาพเนเธอร์แลนด์-อินโดนีเซีย เมื่อความจริงถูกเปิดเผย ทำให้ชาวอินโดนีเซียผิดหวังมากจนชะฮ์รีร์ต้องลาออกและอามีร์ขึ้นเป็นนายกรัฐมนตรีแทนในเดือนกรกฎาคม พ.ศ. 2490
หลังจากนั้น ชะฮ์รีร์ก็ไม่ได้ดำรงตำแหน่งทางการเมืองใด ๆ อีก เขาเป็นหัวหน้าพรรคสังคมนิยมในการเลือกตั้ง พ.ศ. 2498 แต่ได้คะแนนเสียงเพียงร้อยละ 2 ต่อมาใน พ.ศ. 2505 เขาถูกจับเพราะสงสัยว่าเกี่ยวข้องกับกบฏ แต่เมื่อเขาเจ็บป่วยใน พ.ศ. 2508 ก็ได้รับอนุญาตให้ไปรักษาตัวที่สวิตเซอร์แลนด์ จนถึงแก่กรรมในเดือนเมษายน พ.ศ. 2509
โมเรเลีย
โมเรเลีย () เป็นเมืองและเทศบาลทางตอนเหนือของรัฐมิโชอากัง รัฐทางตอนกลางของประเทศเม็กซิโก และเป็นเมืองหลวงของรัฐ ชาวสเปนเข้ายึดครองบริเวณแห่งนี้ในคริสต์ทศวรรษ 1520 โดยบีเซรอย อันโตเนียว เด เมนโดซา ก่อตั้งเมืองในปี ค.ศ. 1541 ตั้งชื่อเมืองว่า บายาโดลิด ภายหลังสงครามประกาศเอกราชเม็กซิโก เมืองได้เปลี่ยนชื่อใหม่ตามชื่อผู้นำปฏิวัติชาวท้องถิ่นชื่อ โคเซ มารีอา โมเรโลส อี ปาบอน เมื่อ ค.ศ. 1828 ในปี ค.ศ. 1991 ได้รับประกาศเป็นมรดกโลกจากยูเนสโก สำหรับอาคารยุคอาณานิคมและกลุ่มอาคารประวัติศาสตร์ใจกลางเมือง
อักษรบูรีโวลิโอ
อักษรบูรีโวลิโอ (Buri Wolio)เป็นอักษรอาหรับที่มีลักษณะใกล้เคียงกับอักษรยาวี ดัดแปลงมาเพื่อใช้เขียนภาษาโวลีโอซึ่งเป็นภาษาที่ใช้พูดในเมืองเบาเบา เกาะบูตน สุลาเวสีตะวันออกเฉียงใต้ อักษรนี้มีลักษณะใกล้เคียงกับอักษรยาวี ต่างกันเพียงว่าอักษรบูรีโวลิโอนี้มีเครื่องหมายแทนสระด้วย อักษรนี้ประกอบด้วยอักษร 22 ตัว มาจากอักษรอาหรับ 17 ตัว และอักษรยาวี 5 ตัว
เอดส์วัคซีน 200
เอดส์วัคซีน 200 (; อักษรย่อ: AV 200) เป็นการขี่จักรยานการกุศลผ่านชนบทที่สวยงามของรัฐจอร์เจีย ซึ่งเป็นการปั่นจักรยานเพื่อให้ตระหนักและก่อตั้งกองทุนสำหรับการวิจัยวัคซีนเอชไอวี/เอดส์ และได้มีการบริจาคเงินในวันที่จัดกว่า 1,000,000 ดอลลาร์สำหรับศูนย์วัคซีนเอมอรี ซึ่งเป็นหนึ่งในศูนย์การวิจัยวัคซีนชั้นนำของโลกที่ทำงานเพื่อการค้นหาวัคซีนเอชไอวี
มีการขี่จักรยานที่กินเวลา 2 วันในช่วงเดือนพฤษภาคมของแต่ละปี โดยมีนักปั่นจักรยานกว่า 150 คนและทัพอาสาสมัครพร้อมร่วมปั่นในแต่ละปี การปั่นจักรยานจะเริ่มในวิทยาเขตของมหาวิทยาลัยเอมอรีในแอตแลนตาและผ่านสถานที่เล็ก ๆ หลายแห่ง รวมถึงเมืองในรัฐจอร์เจีย กระทั่งนักปั่นจักรยานมาถึง ณ ร็อคอีเกิล 4-เอชเซ็นเตอร์ ซึ่งอยู่ทางเหนือของเขตอีตันตัน รัฐจอร์เจีย ในป่าสงวนแห่งชาติโอโคนี เหล่านักปั่นจักรยานและอาสาสมัครจะพำนักในคืนวันเสาร์ในกระท่อมซึ่งตั้งอยู่ริมทะเลสาบขนาด 110 เอเคอร์ (45 เฮกตาร์) ของร็อคอีเกิล เหล่านักปั่นจักรยานจะเลือกระยะไมล์สะสมที่แตกต่างกัน และสามารถปรับเปลี่ยนระยะทางในการขี่ได้ตามความสามารถที่มีอยู่
แอ็คชันไซคลิงแอตแลนตาอิงค์ (เอซีเอ) ได้ก่อตั้งขึ้นใน ค.ศ. 2003 โดยกลุ่มของนักปั่นจักรยานผู้มีส่วนร่วมในรายการยูโรเปียนเอดส์วัคซีนไรด์ 2002 หนึ่งในรายการเอดส์ไรด์ล่าสุด ที่ก่อตั้งโดยพัลลอตตาทีมเวิร์กส์ ซึ่งเป็นกลุ่มที่สร้างความตื่นตะลึงด้วยงบค่าใช้จ่ายในการปั่นจักรยานในยุโรป
การปั่นจักรยานการกุสลสามารถระดมเงินทุนสนับสนุนเพิ่มขึ้นได้ทุกปีเนื่องด้วยความพากเพียรของเหล่าอาสาสมัคร หนึ่งในเหตุผลที่แอ็คชันไซคลิงแอตแลนตาสามารถจัดสรรงบประมาณได้อย่างมีประสิทธิภาพคือเงินส่วนหนึ่งไม่ได้ผ่านทางผู้อุปถัมภ์หรือจากการระดมทุนเพื่อใช้เป็นเงินเดือนแต่อย่างใด จนถึงเดือนกุมภาพันธ์ ค.ศ. 2013 ทางแอ็คชันไซคลิงแอตแลนตาตลอดจนแอ็คชันไซคลิง 200 และเอดส์วัคซีน 200 ได้รับเงินบริจาครวม 1,326,440 ดอลลาร์ที่ใช้สำหรับการวิจัยวัคซีนโรคเอดส์และบริการที่เกี่ยวกับโรคเอดส์
ผลการระดมทุนแบ่งตามปี
โรงเรียนมหรรณพาราม
โรงเรียนมหรรณพาราม ตั้งอยู่ที่ แขวงฉิมพลี เขตตลิ่งชัน กรุงเทพมหานคร ก่อตั้งเมื่อวันที่ 21 มีนาคม พ.ศ. 2516 เป็นโรงเรียนมัธยมในสังกัดกรมสามัญศึกษา
โครงการก่อตั้งโรงเรียนแห่งนี้เกิดขึ้นในปี พ.ศ. 2515 โดยแต่เดิมเป็นโครงการย้ายโรงเรียนโพธิสารพิทยากร มาจากตำบลบางระมาด เขตตลิ่งชัน แต่กรมสามัญศึกษาได้ระงับการย้ายนั้น และใช้งบประมาณในการก่อตั้งโรงเรียนใหม่ขึ้นแทน เริ่มเปิดการเรียนการสอนในปีการศึกษา พ.ศ. 2516 โดยใช้ชื่อโรงเรียนว่า "โรงเรียนมหรรณพาราม" ตั้งชื่อโดยพระราชวรเวที เจ้าอาวาสวัดมหรรณพารามวรวิหาร ตามชื่อโรงเรียนวัดมหรรณพ์ โรงเรียนหลวงซึ่ง พระบาทสมเด็จพระจุลจอมเกล้าเจ้าอยู่หัวทรงตั้งขึ้นเป็นโรงเรียนสำหรับราษฎรแห่งแรกในประเทศไทย เมื่อ พ.ศ. 2427
บัญชีเจ้าหนี้
บัญชีเจ้าหนี้ () เป็นเงินที่องค์กรธุรกิจหนึ่ง ๆ ต้องชำระให้แก่ผู้ขายปัจจัยการผลิต (supplier) ของตน และปรากฏอยู่บนงบดุล (balance sheet) ว่าเป็นความรับผิดอย่างหนึ่ง
ขั้นตอนวิธีสลับด้วยออร์เฉพาะ
ในการเขียนโปรแกรมคอมพิวเตอร์ การสลับด้วยออร์เฉพาะ เป็นขั้นตอนวิธีที่ใช้การดำเนินการบิตออร์เฉพาะในการสลับข้อมูลของตัวแปรสองตัวที่แตกต่างกัน มีชนิดข้อมูลเหมือนกัน โดยไม่ใช้ตัวแปรชั่วคราวช่วยในการสลับ ("แตกต่างกัน" ในที่นี้หมายถึงตัวแปรเป็นคนละตัวกัน กล่าวคือมีที่อยู่หน่วยความจำแตกต่างกัน แต่ค่าของตัวแปรทั้งสองอาจเท่ากันก็ได้)
การสลับข้อมูลโดยทั่วไปจะใช้ตัวแปรชั่วคราวช่วยในการสลับดังนี้
อย่างไรก็ตาม หากใช้การสลับด้วยออร์เฉพาะจะไม่ต้องใช้ตัวแปรชั่วคราวช่วยเลย ขั้นตอนวิธีเป็นไปดังนี้
สถานีรถไฟนิกโก
สถานีรถไฟนิกโก () เป็นสถานีรถไฟของบริษัทรถไฟญี่ปุ่นตะวันออก (เจอาร์ ตะวันออก) ตั้งอยู่ที่เมืองนิกโก จังหวัดโทจิงิ เป็นสถานีปลายทางของสายนิกโก
ฟินแลนด์ (แก้ความกำกวม)
ฟินแลนด์ อาจหมายถึง
เรสเซิลเมเนีย ครั้งที่ 30
เรสเซิลเมเนีย ครั้งที่ 30 () เป็นการแสดงมวยปล้ำอาชีพแบบเพย์-เพอร์-วิว (PPV) ของศึกเรสเซิลเมเนียเป็นครั้งที่ 30 จัดโดย ดับเบิลยูดับเบิลยูอี (WWE) โดยมีกำหนดจัดวันที่ 6 เมษายน ค.ศ. 2014 ที่สนามเมอร์ซีเดส-เบนซ์ ซุเปอร์โดม ที่เมืองนิวออร์ลีนส์ รัฐลุยเซียนา สหรัฐอเมริกา โดยได้ประกาศไว้อย่างเป็นทางการเมื่อวันที่ 18 กุมภาพันธ์ ค.ศ. 2013 และได้เริ่มเปิดขายบัตรเมื่อวันที่ 16 พฤศจิกายน ค.ศ. 2013
เรสเซิลเมเนีย กับ ประเภทแมตช์การปล้ำ จะถูกกำหนดโดย การวางพล็อตเรื่อง และ เขียนบท โดยนักมวยปล้ำจะถูกวางตัวให้เป็น ธรรมะ (ซุปเปอร์ฮีโร่) หรือ อธรรม (ตัวร้าย) ทั้งหมดโดยการจัดแมตช์ นักมวยปล้ำทั้งหมดที่มาจาก รอว์ และ สแมคดาวน์ บางคนเท่านั้นที่มีความบาดหมางจากรายการทีวีของ WWE จะได้มาแสดงที่ เรสเซิลเมเนีย
ในวันที่ 21 กุมภาพันธ์ 2014 ทาง WWE ประกาศว่า ฮัลค์ โฮแกน จะกลับมา WWE ในเรสเซิลเมเนีย โดยมาเป็นพิธีกรรับเชิญ
ในรอยัลรัมเบิล (2014) บาทิสตาได้เป็นผู้ชนะรอยัลรัมเบิล ได้สิทธิ์เป็นผู้ท้าชิงอันดับ 1 ชิงแชมป์โลกเฮฟวี่เวท WWE กับแรนดี ออร์ตัน ในเรสเซิลเมเนีย
ในรอว์ (10 มีนาคม 2014) แดเนียล ไบรอันได้มาท้าทริปเปิลเอช เพื่อที่จะเจอกันในเรสเซิลเมเนีย โดยมีข้อเสนอว่าถ้าไบรอันชนะเขาจะได้ร่วมแมตช์ชิงแชมป์โลกต่อในคืนนั้น และทริปเปิลเอชก็ตอบรับคำท้า ในรอว์ (17 มีนาคม 2014) ทริปเปิลเอชได้ประกาศว่าจะเข้าร่วมแมตช์ชิงแชมป์โลกหากเขาชนะแดเนียล ไบรอันได้ในเรสเซิลเมเนีย
ในรอว์ (24 กุมภาพันธ์ 2014) บร็อก เลสเนอร์ กับพอล เฮย์แมน ออกมาพร้อมกับสัญญาในการปล้ำเรสเซิลเมเนีย เฮย์แมนบอกว่าเลสเนอร์ควรจะได้ชิงแชมป์ WWE มากกว่า แต่โชคร้ายที่ทริปเปิลเอชให้ได้แค่ให้เลสเนอร์เลือกคู่ต่อสู้เอาเอง จะเป็นใครก็ได้ จะสร้างประวติศาสตร์อะไรก็สร้างไปเลย เฮย์แมนบอกไม่รู้จะสร้างสถิติอะไรอีกแล้ว แชมป์ฟุตบอลมหาวิทยาลัยก็เป็นมาแล้ว แชมป์ WWE อายุน้อยสุดก็เป็นมาแล้ว ดังนั้นคงไม่มีใครจะให้ท้าทายได้อีก แต่ดิอันเดอร์เทเกอร์ออกมาจ้องหน้าเลสเนอร์ จากนั้นก็จ้องไปที่สัญลักษณ์เรสเซิลเมเนีย เลสเนอร์เซ็นสัญญาแล้วก็เอาปากกายื่นให้อันเดอร์เทเกอร์ แต่อันเดอร์เทเกอร์เอาปากกาปักใส่มือเลสเนอร์ แล้วจับโชคสแลมใส่โต๊ะจนพัง
ในรอว์ (10 มีนาคม 2014) จอห์น ซีนา ได้ออกมาประกาศว่าเขาจะเข้าร่วมแบทเทิลรอยัล 30 คน ที่ประกาศโดย ฮัลค์ โฮแกน แต่กลุ่มเดอะไวแอ็ตต์แฟมิลีก็ออกมา ซีนาก็บอกกับโฮแกนว่าเขาอาจจะไม่ได้เข้าร่วมปล้ำแบทเทิลรอยัลแล้ว เพราะตอนนี้เขาขอท้าเบรย์ ไวแอ็ตต์เจอกันเดี่ยวๆตัวๆในเรสเซิลเมเนีย
ในรอว์ (10 มีนาคม 2014) ฮัลค์ โฮแกน ได้มาประกาศว่าในเรสเซิลเมเนียจะมีการจัดแบทเทิลรอยัล 30 คนโดยผู้ชนะจะได้ถ้วยรางวัลอนุสรณ์สถานอ็องเดรเดอะไจแอนต์
ในสแมคดาวน์ (21 มีนาคม 2014) เดอะชีลด์ (ดีน แอมโบรส และเซท รอลลินส์) ได้ปล้ำแทกทีม 4 เส้า กับเดอะเรียลอเมริกันส์ (แจ็ก สแวกเกอร์ และซีซาโร), ไรแบ็กเซล (ไรแบ็ก และเคอร์ติส แอ็กเซล) และทรีเอ็มบี (จินเดอร์ มาฮาลและดรูว์ แม็กอินไทร์) สุดท้ายแมตช์จบลงโดยไม่มีผลตัดสิน เพราะเคนและเดอะนิวเอจเอาต์ลอวส์ (โรด ด็อก และบิลลี กัน) มาก่อกวนการปล้ำ และรุมกระทืบเดอะชีลด์
ในรอว์ (24 มีนาคม 2014) วิกกี เกร์เรโร ได้ออกมาประกาศจัดแมตช์ชิงแชมป์ดีวาส์ 14 คน ได้แก่ เอเจ ลี(แชมป์), เนโอมี, คาเมรอน, บรี เบลลา, นิกกี เบลลา, นาตาเลีย, อีวา มารี, เอ็มมา, อักซานา, อลิเซีย ฟอกซ์, ซัมเมอร์ เรย์, โรซา เมนเดส, เลย์ลา และทามีนา สนูกกา
ได้มีการประกาศแมตช์ชิงแชมป์แท็กทีม WWE แบบสี่เส้าระหว่าง The Usos (Jey Uso และ Jimmy Uso), Los Matadores (Diego และ Fernando), The Real Americans (Cesaro และ Jack Swagger) และ RybAxel (Curtis Axel และ Ryback)เป็นช่วงก่อนเริ่มรายการเรสเซิลเมเนีย
ครัวเรือน
ครัวเรือน เป็นหน่วยที่อยู่อาศัยพื้นฐานซึ่งมีการผลิตและการบริโภคทางเศรษฐกิจ ซึ่งคำนี้อาจมีความหมายเดียวกับครอบครัวหรือไม่ก็ได้ ครัวเรือนเป็นหน่วยพื้นฐานของการวิเคราะห์ในหลายแบบจำลองสังคม เศรษฐศาสตร์จุลภาคและรัฐบาล คำนี้ หมายความถึง ปัจเจกบุคคลทั้งหมดที่อาศัยอยู่ในที่อยู่อาศัยเดียวกัน
แบบจำลองทางเศรษฐศาสตร์ส่วนใหญ่ไม่สนใจว่าสมาชิกของครัวเรือนเป็นครอบครัวในความหมายทางประเพณีหรือไม่ รัฐบาลและการถกนโยบายมักถือว่า ครัวเรือนและครอบครัวมีความหมายอย่างเดียวกัน โดยเฉพาะอย่างยิ่ง ในสังคมตะวันตกที่ครอบครัวเดียวเป็นโครงสร้างครอบครัวที่พบมากที่สุด ในความเป็นจริง ความสัมพันธ์ระหว่างครัวเรือนกับครอบครัวไม่จำเป็นต้องเป็นแบบหนึ่งต่อหนึ่งเสมอไป
เมอร์ซีเดส-เบนซ์ ซุเปอร์โดม
เมอร์ซีเดส-เบนซ์ ซูเปอร์โดม (ชื่อเดิมคือ ลุยเซียนาซูเปอร์โดม และโดยทั่วไปเรียก เดอะซูเปอร์โดม) เป็นสนามกีฬาและศูนย์จัดแสดงนิทรรศการ ตั้งอยู่ใน ย่านศูนย์กลางธุรกิจ ในเมืองนิวออร์ลีนส์ รัฐลุยเซียนา สหรัฐอเมริกา
มาสด้า เซ็นเทีย
มาสด้า เซ็นเทีย () เป็นรถยนต์นั่งขนาดใหญ่ (Full-Size Car) ซึ่งผลิตโดยมาสด้า เริ่มผลิตและเปิดตัวเมื่อปี พ.ศ. 2534 ใช้ระบบขับเคลื่อนล้อหลังและใช้โครงสร้างตัวถัง H-Platform ของมาสด้า (เป็นโครงสร้างที่ใช้ในรถยนต์ขนาดใหญ่ขับเคลื่อนล้อหลังของมาสด้า) แบบ HD และ HE ซึ่งใช้ร่วมกันกับรถตระกูล 929 ซึ่งเซ็นเทียเป็นหนึ่งในรถตระกูล 929 รวมถึงใช้ร่วมกับรุ่นแองฟินิ MS-9 ด้วย และยังมีการส่งออกไปยังประเทศเกาหลีใต้โดยใช้แบรนด์เกีย ในชื่อ เกีย เอ็นเตอร์ไพรส์ () อีกด้วย
มาสด้า เซ็นเทีย รุ่นที่ 1 เปิดตัวเมื่อปี พ.ศ. 2534 โดยเปิดตัวออกมาเพื่อหวังจะเป็นรถธงของมาสด้า ซึ่งออกมาแทนมาสด้า ลูเช่ () เครื่องยนต์ของเซ็นเทียจะเป็นเครื่องยนต์ V6 และมีเฉพาะตัวถังซีดานเท่านั้น ซึ่งเครื่องยนต์จะมีเครื่องยนต์ 2.5 และ 3.0 ลิตรให้เลือก
และในรุ่นนี้ ได้มีการออกรุ่นใหม่ที่แตกแขนงมาจากเซ็นเทีย คือมาสด้า มิลเลเนีย () ซึ่งออกมาในช่วงเวลาที่ค่ายรถญี่ปุ่นเปิดตัวแบรนด์รถยนต์หรู เช่น โตโยต้าเปิดตัวเล็กซัส ,ฮอนด้าเปิดตัวแอคิวรา ,นิสสันเปิดตัวอินฟินิที และมาสด้า ก็ได้เปิดตัวแบรนด์อมาติเช่นกัน โดยมิลเลเนีย เป็นรถยนต์ที่มีคุณสมบัติคล้ายกับเซ็นเทีย แต่แตกต่างกันตรงที่ใช้ระบบขับเคลื่อนล้อหน้า และนอกจากนี้ รุ่นนี้ มีมาขายในประเทศไทยในช่วงที่รัฐบาลมีนโยบายภาษีรถนำเข้า ซึ่งในช่วงนั้นมีรถนำเข้าหลายรุ่นที่เข้ามาขายในไทย แต่ในไทยใช้ชื่อว่า 929 (Mazda 929) ไม่ใช่เซ็นเทีย (Sentia)
มาสด้า เซ็นเทีย รุ่นที่ 2 ถือได้ว่าเป็นเซ็นเทียรุ่นสุดท้าย ก่อนที่จะถูกแทนที่โดยมาสด้า มิลเลเนีย () อย่างสมบูรณ์
เซ็นเทียเปิดตัวในประเทศออสเตรเลียในเดือนเมษายน พ.ศ. 2539 โดยมีเครื่องยนต์ V6 ขนาด 3.0 ลิตร และเกียร์อัตโนมัติ 4 สปีด แต่เนื่องจากช่วงที่เซ็นเทียเปิดตัวมาได้ปีเดียว มีปัญหาวิกฤติเศรษฐกิจเกิดขึ้นในเอเชีย ทำให้ยอดขายไม่เป็นที่น่าพอใจเท่าไรนัก โดยเฉพาะในปีสุดท้ายของการผลิต ราคาของเซ็นเทียสูงถึง 83,000 ดอลลาร์สหรัฐเลยทีเดียว และกระจังหน้าของรถดูแก่ ไม่ทันสมัย จึงทำให้ไม่ประสบความสำเร็จเท่ากับรุ่นที่ 1 จึงต้องเลิกผลิตไป
มูลนิธิเอดส์ฮ่องกง
มูลนิธิเอดส์ฮ่องกง (จีนตัวเต็ม: 香港愛滋病基金會; ) เป็นองค์กรการกุศลที่ไม่ใช่ภาครัฐที่ก่อตั้งขึ้นโดยกลุ่มอาสาสมัครใน ค.ศ. 1991 โดยมีประธานคนปัจจุบันคือ ดร.เหลียง จื้อหง (梁智鴻) เมื่อได้มีการก่อตั้งมูลนิธิขึ้น ความเข้าใจของสาธารณชนที่มีต่อโรคเอดส์มีอยู่อย่างจำกัด และมีความเข้าใจผิดเกี่ยวกับโรคเอดส์ (เช่น เข้าใจว่าโรคเอดส์เป็นโรคติดต่อที่แพร่กระจายโดยการสัมผัส) ซึ่งเป็นความเข้าใจโดยทั่วไป และได้นำสู่การช่วยเหลือในวงกว้างสำหรับผู้ป่วยที่ติดเชื้อเอดส์ เมื่อเร็ว ๆ นี้ ทางมูลนิธิมีพนักงานเต็มเวลา 13 ราย แต่ต้องอาศัยอาสาสมัครกว่า 300 ราย เพื่อรองรับการให้บริการ เช่น การรับสายด่วน, การตรวจเลือดและการให้คำปรึกษา และโครงการสนับสนุนที่พักอาศัยสำหรับผู้ป่วยโรคเอดส์
เชอราตันโฮเทลส์แอนด์รีสอตส์
เชอราตัน หรือ เชอราตัน โฮเท็ล แอนด์ รีสอร์ท เป็นเครือโรงแรมระดับบน เป็นเจ้าของโดยกลุ่มบริษัทสตาร์วูด โฮเท็ล แอนด์ รีสอร์ท ซึ่งเป็นหนึ่งในแบรนด์สำคัญ และมีความเก่าแก่เป็นระดับที่สอง รองจากกลุ่มโรงแรมเวสทินโฮเทลส์
ฌูแซ รามุช-ออร์ตา
ฌูแซ มานูแอล รามุช-ออร์ตา () เป็นผู้แทนต่างประเทศของกลุ่มต่อต้านจากติมอร์-เลสเต (ติมอร์ตะวันออก) ในช่วงที่อินโดนีเซียยึดครองระหว่าง พ.ศ. 2518–2542 ขณะที่อินโดนีเซียยึดครองอยู่นั้น เขาอยู่ที่ออสเตรเลียและนำเรื่องนี้เข้าสู่สหประชาชาติ และพยายามวิ่งเต้นต่อนานาชาติเพื่อไม่ให้เรื่องนี้เงียบไป ทำให้เขาได้รับรางวัลโนเบลสาขาสันติภาพร่วมกับหัวหน้าบาทหลวงการ์ลุช ฟีลีปึ ชีเมนึช เบลู ใน พ.ศ. 2539
รามุช-ออร์ตาเกิดที่เมืองดิลีเมื่อ 26 ธันวาคม พ.ศ. 2492 โดยเป็นลูกผสมระหว่างชาวโปรตุเกสกับชาวติมอร์ เขาได้เข้าร่วมกับสมาคมสังคมประชาธิปไตยชาวติมอร์ ซึ่งต่อมาได้กลายเป็นเฟรตีลิน เมื่อการลงประชามติเสร็จสิ้นลง เขากลับสู่ดิลีในเดือนธันวาคม พ.ศ. 2542 และได้เป็นรัฐมนตรีว่าการกระทรวงต่างประเทศหลังจากติมอร์-เลสเตได้รับเอกราชใน พ.ศ. 2545
เจค บักก์
เจค็อบ เอ็ดวิน เคนเนดี (; 28 กุมภาพันธ์ พ.ศ. 2537) หรือชื่อในวงการ เจค บักก์ () เป็นนักร้อง นักแต่งเพลง และนักดนตรีชาวอังกฤษ งานเพลงของเขาได้รับอิทธิพลมาจาก โดโนแวน, จอห์นนี แคช, จิมิ เฮนดริกซ์, อาร์กติกมังกีส์, เดอะ บีเทิลส์ และ โอเอซิส
นักวิจารณ์เพลงได้ยกย่องงานเพลงของบักก์ในด้านเนื้อร้องและแนวเพลงที่มีเอกลักษณ์โดดเด่น จนถูกสื่อมวลชนตั้งฉายาว่า "เป็นบ็อบ ดิลลันคนต่อไป" ซิงเกิลที่สร้างชื่อเสียงให้บักก์ ได้แก่ "Lightning Bolt", "Two Fingers" และ "Taste It"
กิตติมา ณ ถลาง
ศษ.บ (ภาษาอังกฤษ) เกียรตินิยมอันดับ 2 คณะศึกษาศาสตร์ มหาวิทยาลัยศิลปากร
แคนเซอร์แคมปัส
แคนเซอร์แคมปัส () เป็นวิทยาเขตที่ทำการวิจัยและปรับปรุงด้านวิทยามะเร็งซึ่งตั้งอยู่ในวิลล์จูฟใกล้กับกรุงปารีส และได้เปิดตัวขึ้นในเดือนเมษายน ค.ศ. 2006 โดยได้อุทิศให้เพื่อการช่วยเหลือด้านการต่อสู้กับโรคมะเร็ง
โครงการนี้ได้รับการสนับสนุนจากผู้เชี่ยวชาญอย่าง"สถาบันกูสตาฟ รูสซี" และสถาบันด้านสุขภาพอื่น ๆ รวมถึงการวิจัยจากแคว้น "อีล-เดอ-ฟร็องส์"
เป้าหมายของโครงการนี้คือการรวมตัวของวิทยาเขตที่การวิจัย (ทั้งในส่วนของคลีนิคและนักวิชาการ, ภาครัฐและเอกชน), บริษัท, การฝึกอบรมระดับสูง, กลุ่มพันธมิตรจัดตั้ง "ไบโอคลัสเตอร์" ซึ่งเป็นส่วนหนึ่งของกลุ่มเมดีเซน
แคนเซอร์แคมปัสเป็นหนึ่งในโครงการหลักของกรุงปารีสที่ได้กำหนดโดยรัฐบาลฝรั่งเศส ที่ได้เสนอแผนระบบการขนส่งสาธารณะแบบใหม่เพื่อสร้างสถานีรถไฟใต้ดินขึ้นในวิทยาเขตแห่งนี้
โพรมีเทียส
โพรมีเทียส หรือ โพรมีทีอูส (, แปลว่า มองการณ์ไกล) เป็นเทพไททันองค์หนึ่งที่มีความเฉลียวฉลาด เป็นผู้ขโมยไฟจากเฮสเทีย เทพีแห่งเตาไฟ ลงไปให้มนุษย์ จึงทำให้มนุษย์รู้จักใช้ไฟในการหุงหาอาหารและใช้เพื่อแสงสว่างจนสามารถสร้างอารยธรรมต่างๆ ได้ จึงทำให้ซูสโกรธและลงโทษโพรมีเทียสด้วยการขังไว้ในถ้ำบนคอคาซัส และมีนกอินทรียักษ์มาจิกกินตับของโพรมีเทียสทุกวันโดยที่ไม่ตาย และทุกคืนตับของโพรมีเทียสจะงอกใหม่เพื่อให้นกอินทรียักษ์จิกกินในวันรุ่งขึ้น
แต่สำหรับมนุษย์แล้ว โพรมีเทียสถือว่าเป็นเทพที่กล้าหาญและเป็นเพื่อนที่ดีต่อมนุษย์ จึงได้รับการยกย่องและนับถือ
ยูวีแคน
ยูวีแคน () เป็นมูลนิธิที่ก่อตั้งขึ้นโดยนักกีฬาคริกเกตชื่อยุวราช สิงห์ เพื่อต่อสู้กับโรคมะเร็งและเผยแพร่ความรู้เกี่ยวกับโรคร้ายนี้ ยุวราชได้รับการวินิจฉัยว่าป่วยเป็นโรคมะเร็งและสามารถสยบโรคดังกล่าวภายหลังจากการรักษาที่ยาวนานในสหรัฐอเมริกา ในเดือนกันยายน ค.ศ. 2012 ได้มีแอพยูวีแคนขึ้นเป็นครั้งแรกสำหรับวินโดวส์โฟนที่ได้เปิดตัวโดยไมโครซอฟท์ เมื่อผู้ใช้ทำการซื้อแอพดังกล่าว ยุวราชก็จะแบ่งเงินส่วนหนึ่งด้วยจำนวน 565 รูปีอินเดีย (10.28 ดอลลาร์สหรัฐ) เป็นเงินบริจาคให้แก่มูลนิธิ เดือนกันยายน ค.ศ. 2012 ในรายการโทรทัศน์ "ซินดาจีอภิบาคีไฮ" ได้รับแรงบันดาลใจจากยุวราชในการต่อสู้กับโรคมะเร็ง โดยได้ประกาศว่าจะให้ความร่วมมือต่อโครงการคัลเลอร์สกับยูวีแคน
ไครซีน
ไครซีน (Chrysene) เป็น โพลีไซคลิกอะโรมาติกไฮโดรคาร์บอน (PAH) ที่มีสูตรโครงสร้างเป็นเป็นองค์ประกอบทางธรรมชาติของถ่านหิน พบในครีโอซอตซึ่งเป็นสารเคมีที่ใช้รักษาเนื้อไม้ พบในปริมาณเล็กน้อยในการเผาไหม้ถ่านหิน น้ำมันดิบและชิ้นส่วนพืช
คำว่า ไครซีน "chrysene" มาจากภาษากรีก"Χρύσoς" ("chrysos") หมายถึงทอง เพราะผลึกมีสีเหลืองคล้ายทอง แต่ถ้ามีความบริสุทธิ์สูงมากจะกลายเป็นไม่มีสี สีเหลืองที่เกิดขึ้นนั้นเกิดจากไอโซเมอร์ เตตระซีน ที่ปนอยู่ปริมาณเล็กน้อยและแยกออกได้ยาก 
ไครซีนใช้ในการผลิตสีย้อมบางชนิดในโรงงาน
ไครซีนจัดเป็นสารก่อมะเร็งในมนุษย์ และสารมารถก่อมะเร็งในสัตว์ทดลองในห้องปฏิบัติการได้
ปกรณ์ พี.เค.แสนชัยมวยไทยยิม
ปกรณ์ พี.เค.แสนชัยมวยไทยยิม หรือที่รู้จักในชื่อชกเดิมคือ ปกรณ์ ศักดิ์โยธิน เป็นนักมวยไทยชาวไทย ระดับนักมวยเอกจากศึกวันทรงชัย โดยใน พ.ศ. 2554 เขาได้รับการจัดเป็น 1 ใน 10 นักไทยมวยยอดเยี่ยมแห่งปี ตลอดจนเป็นผู้ได้รับรางวัลนักมวยไทยอาชีพดีเด่นแห่งชาติ ประจำปี 2556 จากการกีฬาแห่งประเทศไทย
วันที่ 15 มีนาคม พ.ศ. 2554 ปกรณ์เข้าแข่งขันศึกเพชรสุภาพรรณ ที่เวทีมวยลุมพินี โดยได้พบกับนักชกอย่างก้องศักดิ์ ศิษย์บุญมี ส่วนในวันที่ 22 ธันวาคม ปกรณ์เข้าแข่งขันที่เวทีมวยราชดำเนิน โดยได้พบกับวันเฉลิม อู๊ดดอนเมือง และปกรณ์เป็นฝ่ายแพ้คะแนน
วันที่ 10 พฤศจิกายน พ.ศ. 2555 ปกรณ์เข้าแข่งขันคู่เอกนำรายการซูเปอร์โชว์ดาวน์ ซึ่งจัดขึ้น ณ สกอตแลนด์ โดยได้พบกับแสนชัย พี.เค.แสนชัยมวยไทยยิม ซึ่งเป็นการโคจรมาพบกันของสองนักมวยที่มีชื่อเสียง และในวันที่ 24 ธันวาคม ปกรณ์เข้าแข่งขันศึกวันสถาปนา 67 ปี เวทีราชดำเนิน โดยเป็นฝ่ายชนะคะแนนก้องเพชร ลูกบุญมี
วันที่ 26 กุมภาพันธ์ พ.ศ. 2556 โปรโมเตอร์ทรงชัย รัตนสุบรรณ ได้จัดการแข่งขันศึกวันทรงชัย ณ เวทีมวยราชดำเนิน โดยจัดให้ปกรณ์ได้พบกับเพชรเอก เกียรติยงยุทธ ซึ่งในปี พ.ศ. 2556 ปกรณ์ได้เป็นฝ่ายชนะการแข่งขันมาโดยตลอด ซึ่งแพ้เพียงเป็นเอก ศิษย์หนุ่มน้อย และดีเซลเล็ก อู๊ดดอนเมือง เท่านั้น โดยในเวลาต่อมา ปกรณ์ได้เข้าแข่งขันศึกวันสถาปนาอำลาลุมพินีปีที่ 57 จากการระดมนักมวยไทยที่มีชื่อเสียงแห่งยุคมาเพื่อพิสูจน์ฝีมือ
ด้านผลงานอื่น ปกรณ์ยังเคยเป็นคู่ฝึกซ้อมให้แก่ไข่มุกขาว ป.ไทยรุ่งเรืองค้าไม้ มาแล้วครั้งหนึ่ง
วันที่ 9 กันยายน พ.ศ. 2553 ปกรณ์ มุสิผล หรือ ปกรณ์ ศักดิ์โยธิน เข้าแข่งขันมวยสากลสมัครเล่นชิงชนะเลิศแห่งประเทศไทย ครั้งที่ 30 ที่เดอะมอลล์ งามวงศ์วาน ในฐานะตัวแทนสังกัดสโมสรลูกประดู่ โดยเป็นฝ่ายชนะคะแนนสรวุฒิ กัลยาเนียม ด้วยคะแนน 5-1 จากนั้น ในวันที่ 11 กันยายน ปกรณ์เป็นฝ่ายชนะอาร์เอสซี สุวัฒน์ โพธิ์ศรีสุข ในรอบ 16 คนสุดท้าย และในวันที่ 12 กันยายน ปกรณ์ได้เป็นฝ่ายแพ้คะแนนต่อสันติ เจ๊ะอาหลี หรือ ฤทธิ์เดช ใหม่เมืองคอน ที่ 10-2 คะแนนในรอบ 8 คน
ด้านชีวิตส่วนตัว ปกรณ์คบกับแฟนสาวชื่อโม โดยเขาได้แบ่งเวลาช่วยแฟนสาวขายเสื้อผ้าที่ตลาดนัด และปกรณ์เป็นผู้ที่ชื่นชอบเพลงของเสก โลโซ ตลอดจนเป็นผู้ที่ชอบสะสมเหรียญพระเครื่องต่าง ๆ
การประท้วงที่ชาบัก พ.ศ. 2556
เมื่อวันที่ 5 กุมภาพันธ์ 2013 ที่ผ่านมา ศาลบังคลาเทศสั่งตัดสินจำคุกตลอดชีวิต อาชกรสงครามผู้เป็นที่รู้จักกันดีในฐานะผู้นำอาวุโส ของพรรคจามาต เอ อิสลาม (Jamaat-e-Islami) คือ นายอับดุล กาเดอร์ โมลลา (Abdul Quader Molla) โทษฐานก่อเหตุฆาตกรรมสังหารหมู่ในช่วงสงครามระหว่างบังคลาเทศกับปากีสถานเมื่อปี 1971 ภายในระยะเวลา 1 ชั่วโมง หลังคำพิพากษาผู้คนจำนวนมากได้พากันออกมาชุมนุมประท้วงคำตัดสินของศาลโดยการเรียกร้องจากเหล่าบล็อกเกอร์และเครือข่ายนักกิจกรรมเคลื่อนไหวทางสังคมออนไลน์ (BOAN) ซึ่งการชุมนุมเรียกร้องในครั้งนี้ได้ขยายตัวกลายเป็นขบวนการเคลื่อนไหวแห่งชาบัก ในปี ค.ศ. 2013 (Shahbag movement) เรียกร้องให้ศาลลงโทษประหารชีวิต กาเดอร์ โมลลา และจนถึงตอนนี้การชุมนุมก็ยังคงดำเนินต่อไป โดยมีจุดยืนว่าจะปักหลักชุมนุมจนกว่าศาลจะมีคำสั่งประหารนายโมลลา และเพื่อแสดงออกถึงความเป็นน้ำหนึ่งใจเดียวกันในการเคลื่อนไหวครั้งนี้ ชาวบังคลาเทศที่อาศัยอยู่ทั่วโลกก็ได้ร่วมประท้วงเช่นกันโดยแสดงข้อความและสัญลักษณ์ต่างๆที่มีเนื้อหาเรียกร้องให้อาชญากรสงครามรายนี้ถูกประหารชีวิต อย่างไรก็ตาม ในวันที่ 15 กุมภาพันธ์ 2013 นักกิจกรรมเคลื่อนไหวรายหนึ่ง คือ นายอาเหม็ด ราจิบ เฮเดอร์ (Ahmed Rajib Haider) ผู้ซึ่งโพสข้อความต่อต้านการกระทำของกลุ่มจามาต เอ อิสลาม กลับถูกลงมือสังหารอย่างโหดเหี้ยม
อิเกดะ
อิเกดะ () เป็นเมืองในจังหวัดโอซากะ ประเทศญี่ปุ่น สถาปนาเมื่อวันที่ 29 เมษายน ค.ศ. 1939 มีจำนวนประชากร 104,704 คน ในปี ค.ศ. 2010
น้ำตกเมอร์ชิสัน
น้ำตกเมอร์ชิสัน () เป็นน้ำตกขนาดใหญ่แห่งหนึ่งในทวีปแอฟริกา เป็นน้ำตกที่ได้รับน้ำจากแม่น้ำไนล์ ตั้งอยู่ในเขตอุทยานแห่งชาติน้ำตกเมอร์ชิสัน ประเทศยูกันดา อยู่ระหว่างตอนเหนือของทะเลสาบวิกตอเรียและทะเลสาบไคโอกา และเหนือสุดของทะเลสาบอัลเบิร์ต และอยู่ทางตะวันตกของแอฟริการิฟต์ตะวันตก
ด้านล่างของน้ำตกเป็นที่ ๆ น้ำเชี่ยวและไหลวนรุนแรงมาก จนเกิดเป็นฟองขาวเต็มไปหมด จนได้ชื่อว่าเป็น "หม้อต้มน้ำของปีศาจ" เนื่องจากมีปริมาณน้ำไหลผ่านถึง 300 ตัน/วินาที
วัดพระนารายณ์มหาราชวรวิหาร
วัดพระนารายณ์มหาราช หรือ วัดกลางนคร เป็นพระอารามหลวงชั้นตรี ชนิดวรวิหาร อยู่ในเขตการปกครองคณะสงฆ์มหานิกายภาค 11ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา
วัดพระนารายณ์มหาราช วรวิหาร เป็นวัดที่ตั้งอยู่กลางใจเมือง ติดกลับศาลหลักเมือง เรียกกันมาตั้งแต่สมัยโบราณว่า “วัดกลาง” หรือ”วัดกลางนคร วรวิหาร” โดยถือเอาสถานที่ตั้งเป็นสำคัญ แล้วเรียกชื่อวัดอื่น ๆ ตามที่ตั้งอยู่ทิศต่าง ๆ ตามชื่อทิศ เช่น วัดบูรพ์ (บูรพา) วัดอิสาน วัดพายัพ และวัดบึง วัดสระแก้ว รวม 6 วัด ที่ตั้งอยู่ภายในกำแพงเมือง โดยถือเอาวัดพระนารายณ์เป็นจุดศูนย์กลาง
วัดพระนารายณ์มหาราชวรวิหาร หรือ วัดกลางนคร จัดเป็นวัดเก่าแก่คู่บ้านคู่เมืองที่ประชาชนให้ความเคารพนับถือ ในสมัยก่อนมีพิธีอย่างหนึ่งคือ พิธีที่ข้าราชการทุกแผนก จะต้องสาบานตนว่าตนจะต้องรับราชการสนองพระเดชพระคุณด้วยความจงรักภักดี ปฏิบัติหน้าที่โดยสุจริต พิธีนี้เรียกว่า พิธีถือน้ำพิพัฒน์สัตยา ทางราชการได้ใช้วัดพระนารายณ์มหาราช วรวิหาร เป็นสถานที่ในการประกอบพิธี รวมทั้งให้เป็นสถานที่ทำพิธีสวดเสกน้ำพระพุทธมนต์ถวายในงานพระราชพิธีเสวยราชสมบัติ
เคยเป็นที่ตั้งอนุสาวรีย์บรรจุอัฐิของท้าวสุรนารี ตรงมุมทิศพายัพของวัด ต่อมา พ.ศ. 2477 จึงได้ย้ายออกจากวัดไปประดิษฐานที่ประตูชุมพล จนทุกวันนี้
ในปัจจุบันวัดพระนารยณ์ ยังมีศิลปะวัตถุ พร้อมทั้งแบบสถาปัตยกรรมของสมัยกรุงศรีอยุธยา และปูชนียสถานภายในวัดประกอบด้วย พระอุโบสถที่ตั้งอยู่เกาะกลางสระบัวทิศตะวันออกของวัด พระวิหารหลวงและเทวรูปพระนารายณ์สี่กร จำหลักด้วยหินทรายฝีมือขอมโบราณ อันเป็นสัญลักษณ์แสดงพระนามผู้สร้างวัด
กิตติพงษ์ กิตยารักษ์
ศาสตราจารย์พิเศษ ดร.กิตติพงษ์ กิตยารักษ์ (13 กันยายน พ.ศ. 2501-) ประธานกรรมการตรวจสอบและกรรมการอิสระ บริษัท ปตท. จำกัด (มหาชน) ผู้อำนวยการสถาบันเพื่อการยุติธรรมแห่งประเทศไทย (องค์การมหาชน) อดีตที่ปรึกษานายกรัฐมนตรีฝ่ายข้าราชการประจำ (นักบริหารระดับสูง) สำนักเลขาธิการนายกรัฐมนตรี สำนักนายกรัฐมนตรี กรรมการผู้ทรงคุณวุฒิในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในคณะกรรมการป้องกันและปราบปรามยาเสพติด (ป.ป.ส.)กรรมการสภามหาวิทยาลัยมหิดล อดีตที่ปรึกษานายกรัฐมนตรี ฝ่ายข้าราชการประจำ อดีตปลัดกระทรวงยุติธรรม อดีตกรรมการผู้ทรงคุณวุฒิในคณะกรรมการคดีพิเศษ กรมสอบสวนคดีพิเศษ อดีตอธิบดีกรมคุมประพฤติ กรรมการพัฒนาการบริหารงานยุติธรรมแห่งชาติ กรรมการอิสระตรวจสอบและค้นหาความจริงเพื่อการปรองดองแห่งชาติ ในปี พ.ศ. 2552 เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552
ในปี พ.ศ. 2553 เขาเป็นกรรมการศูนย์อำนวยการแก้ไขสถานการณ์ฉุกเฉิน ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
ดร.กิตติพงษ์ กิตยารักษ์ เกิดเมื่อวันที่ 13 กันยายน 2501 เป็นบุตร นาย สุจินต์ กิตยารักษ์ อดีตผู้ตรวจราชการ กระทรวงมหาดไทย อดีตผู้ว่าราชการจังหวัดฉะเชิงเทราและจังหวัดมหาสารคาม กับ นาง เพ็ญศรี นุตสติ สำเร็จการศึกษาระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรี นิติศาสตรบัณฑิต (เกียรตินิยม) จุฬาลงกรณ์มหาวิทยาลัย ปริญญาโทด้านกฎหมายการค้าและเศรษฐกิจระหว่างประเทศ มหาวิทยาลัยคอร์แนล สหรัฐอเมริกา (ทุน ก.พ.) เนติบัณฑิต สำนักอบรมศึกษากฎหมายแห่งเนติบัณฑิตยสภา ปริญญาโทใบที่สองด้านกฎหมาย มหาวิทยาลัยฮาร์วาร์ด สหรัฐอเมริกา (ทุนฟูลไบรท์) และปริญญาเอกด้านกฎหมาย มหาวิทยาลัยสแตนฟอร์ด สหรัฐอเมริกา (ทุนฟูลไบรท์)
กิตติพงษ์ กิตยารักษ์ รับราชการในสังกัดสำนักงานอัยการสูงสุด ต่อมาในปี พ.ศ. 2544 ได้โอนย้ายมารับราชการในสังกัดกรมบังคับคดี กระทรวงยุติธรรม เคยได้รับแต่งตั้งให้ดำรงตำแหน่งผู้ช่วยปลัดกระทรวง อธิบดีกรมคุมประพฤติ รองปลัดกระทรวง และปลัดกระทรวงยุติธรรม
กระทั่งในเดือนพฤษภาคม พ.ศ. 2557 ภายหลังการยึดอำนาจโดย คสช. นายกิตติพงษ์ เป็นผู้หนึ่งที่ถูกกล่าวถึงทางสื่อมวลชนว่าจะเป็นผู้ได้รับแต่งตั้งเป็นนายกรัฐมนตรีคนกลาง แต่เจ้าตัวปฏิเสธว่าไม่มีการทาบทามแต่อย่างใด ต่อมาเขาได้รับแต่งตั้งเป็นที่ปรึกษานายกรัฐมนตรี ฝ่ายข้าราชการประจำ เนื่องจากดำรงตำแหน่งปลัดกระทรวงยุติธรรม ครบวาระ 4 ปี และต่ออายุมาแล้ว 2 ครั้ง ตามระเบียบของทางราชการ และต่อมาได้ออกจากราชการ เมื่อวันที่ 25 กุมภาพันธ์ 2558 เพื่อไปปฏิบัติหน้าที่ผู้อำนวยการสถาบันเพื่อการยุติธรรมแห่งประเทศไทย มีกำหนดเวลา 2 ปี
นอกจากนั้นแล้ว ศ.(พิเศษ) ดร.กิตติพงษ์ กิตยารักษ์ เป็นอาจารย์พิเศษคณะนิติศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยรามคำแหง และเป็นผู้บรรยาย วิชาสิทธิมนุษยชนในกระบวนการยุติธรรม ณ สำนักอบรมศึกษากฎหมายแห่งเนติบัณฑิตยสภา
เขาลาออกจากตำแหน่ง ที่ปรึกษานายกรัฐมนตรีฝ่ายข้าราชการประจำ (นักบริหารระดับสูง) สำนักเลขาธิการนายกรัฐมนตรี สำนักนายกรัฐมนตรีในวันที่ 25 กุมภาพันธ์ พ.ศ. 2560
จิมมี หวาง หยาง
เจมส์ คาร์สัน ยูน (James Carson Yun; 13 พฤษภาคม ค.ศ. 1981) เป็นอดีตนักมวยปล้ำอาชีพและนักแสดงชาวเกาหลี-อเมริกัน เคยอยู่สมาคมWCW, WWE, TNA และสมาคมอื่นๆ
สถาบันเกอร์ดอน
สถาบันเกอร์ดอน () เป็นสถานวิจัยซึ่งอยู่ ณ มหาวิทยาลัยเคมบริดจ์ ที่มีเชี่ยวชาญในด้านการพัฒนาการทางชีววิทยาและชีววิทยามะเร็ง
สถาบันแห่งนี้ก่อตั้งใน ค.ศ. 1989 เพื่อให้เพียบพร้อมไปด้วยสภาพแวดล้อมที่เป็นการทำงานร่วมกันสำหรับนักวิทยาศาสตร์ที่ทำงานต่างกัน แต่เสริมเป็นพิเศษในด้านของการพัฒนาการทางชีววิทยาและชีววิทยามะเร็ง สถาบันแห่งนี้ได้รับเงินทุนหลักจากกองทุนเวลคัมและสถาบันวิจัยมะเร็งแห่งสหราชอาณาจักร ใน ค.ศ. 2004 สถาบันแห่งนี้ก็ได้รับการเปลี่ยนชื่อเพื่อเป็นเกียรติแด่จอห์น เกอร์ดอน ซึ่งเป็นผู้ร่วมรับรางวัลโนเบลสาขาการแพทย์ใน ค.ศ. 2012 โดยมีผู้อำนวยการคนปัจจุบันคือแดเนียล เซนต์ จอห์นสัน และโทนี เคาซาไรด์ เป็นรองผู้อำนวยการ
กองทัพกะฉิ่นอิสระ
กองทัพกะฉิ่นอิสระ (Kachin Independence Army; KIA; ภาษาพม่า: ) เป็นหน่วยงานด้านการทหารขององค์กรกะฉิ่นอิสระซึ่งเป็นกลุ่มทางการเมืองของกลุ่มชาติพันธุ์กะฉิ่นในพม่าตอนเหนือ ชาวกะฉิ่นได้สร้างพันธมิตรทางการเมืองกับชาวเผ่าอีก 6 เผ่าที่มีบ้านเกิดในมณฑลยูนนาน ประเทศจีน ภาคตะวันตกเฉียงเหนือของอินเดียและรัฐกะฉิ่นในพม่า ส่วนใหญ่มีฐานที่มั่นใกล้ชายแดนจีน
กองทัพกะฉิ่นอิสระก่อตั้งเมื่อ พ.ศ. 2504 เพื่อเป็นการตอบโต้ต่อกองทัพพม่าและการก่อรัฐประหารของนายพลเน วิน ที่พยายามลดบทบาทของชนกลุ่มน้อย ตั้งแต่ พ.ศ. 2504 – 2537 กองทัพกะฉิ่นอิสระได้สู้รบต่อต้านทหารพม่า โดยเริ่มจากการต่อสู้เพื่อความเป็นเอกราช มาเป็นการต่อสู้เพื่อสิทธิในการปกครองตนเอง การลงนามในสนธิสัญญาสงบศึกกับกองทัพพม่าใน พ.ศ. 2537 ทำให้ความรุนแรงลดลง กองทัพกะฉิ่นอิสระไม่ได้ถูกปลดอาวุธและคงมีกิจกรรมทางทหารต่อไป แม้ว่าจะมีการสงบศึกกับทหารพม่าแต่ชาวกะฉิ่นยังหวังจะทำสงครามต่อไปในอนาคต ในการเลือกตั้ง พ.ศ. 2553 ฝ่ายรัฐบาลทหารพม่าต้องการให้กลุ่มติดอาวุธทุกกลุ่มปลดอาวุธก่อนการเลือกตั้ง แต่กองทัพกะฉิ่นอิสระได้ประกาศอย่างเด็ดขาดที่จะไม่ยอมปลดอาวุธ
ใน พ.ศ. 2554 นายพลสุมลุต กัน มอว์ ได้ยืนยันการสู้รบครั้งใหม่เพื่อเอกราชของกะฉิ่น เหตุผลหนึ่งที่ทำให้การสงบศึกสิ้นสุดคือการสร้างเขื่อน Myitsone Dam ที่ส่งผลกระทบต่อหมู่บ้านของชาวกะฉิ่นจำนวนมาก
ความขัดแย้งในรัฐกะฉิ่น พ.ศ. 2554 - 2555 ทำให้มีผู้คนต้องอพยพ 35,000 - 75,000 คนและถูกฆ่าหลายร้อยคน
สมาคมชาวมาเลเซียแห่งซาราวะก์
สมาคมชาวมาเลเซียแห่งซาราวะก์ () เป็นพรรคการเมืองในมาเลเซียที่มีฐานที่มั่นในรัฐซาราวะก์ ก่อตั้งเมื่อ พ.ศ. 2530 ผู้นำพรรคคือตนกู อับดุล ระห์มาน ยากุบ ในการเลือกตั้งระดับรัฐ พ.ศ. 2530 สมาคมชาวมาเลเซียแห่งซาราวะก์ได้ 5 ที่นั่ง ต่อมาในการเลือกตั้ง พ.ศ. 2534 พรรคนี้ก็พ่ายแพ้ในการเลือกตั้งให้กับแนวร่วมแห่งชาติอีก สุดท้ายจึงสลายตัวไป
ภาษาดาเนา
ภาษาดาเนา (Danau language) มีผู้พูดในพม่าทั้งหมด 10,000 คน (พ.ศ. 2527) ในปริเวณรัฐฉาน ใกล้เคียงกับภาษาเรียง-ลัง จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง
ภาษาเงาน์
ภาษาเงาน์ (Ngawn language) หรือภาษางอน มีผู้พูดในพม่า 15,000 คน (พ.ศ. 2527) ในบริเวณเทือกเขาฉิ่นและเมืองฟาลัม จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น เขียนด้วยอักษรละติน เรียงประโยคแบบประธาน-กรรม-กริยา
ภาษาฮากา
ภาษาฮากา (Haka language) มีผู้พูดทั้งหมด 131,260 คน พบในพม่า 100,000 คน (พ.ศ. 2534) ในหุบเขาฉิ่น พบในบังกลาเทศ 1,260 คน พบในอินเดีย 30,000 คน (พ.ศ. 2540) ในรัฐไมโซรัมและรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น –นาคา สาขาย่อยกูกี-ฉิ่น เขียนด้วยอักษรละตินในอินเดียมีการสอนในโรงเรียนประถมศึกษา ผู้พูดภาษานี้ในอินเดียเรียกตนเองว่าไล
สึเนะกะซุ ทะเกะดะ
สึเนะกะซุ ทะเกะดะ (; 1 พฤศจิกายน ค.ศ. 1947) เป็นนักกีฬาชาวญี่ปุ่น ซึ่งเป็นที่รู้จักในฐานะนักขี่ม้าผู้เข้าแข่งขันโอลิมปิกฤดูร้อนสองสมัย รวมถึงเป็นประธานคณะกรรมการโอลิมปิกแห่งประเทศญี่ปุ่นคนปัจจุบัน
สึเนะกะซุ ทะเกะดะเกิดเมื่อวันที่ 1 พฤศจิกายน ค.ศ. 1947 ที่กรุงโตเกียว เป็นโอรสในสึเนะโยะชิ ทะเกะดะ และเป็นพระปนัดดาในจักรพรรดิเมจิ
เขาดำรงตำแหน่งเป็นประธานของคณะกรรมการโอลิมปิกแห่งประเทศญี่ปุ่น ณ วันที่ 24 ตุลาคม ค.ศ. 2001 และยังเป็นสมาชิกคณะกรรมการบริหารสภาโอลิมปิกแห่งเอเชีย
ตลอดจนได้รับเลือกให้เป็นสมาชิกของคณะกรรมการโอลิมปิกสากลในเดือนกรกฎาคม ค.ศ. 2012
ยรรยง พวงราช
นายยรรยง พวงราช (14 เมษายนพ.ศ. 2495-) เป็นอดีตรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร และเป็นอดีตปลัดกระทรวงพาณิชย์ อดีตอธิบดีกรมการค้าภายใน
นายยรรยง พวงราช เกิดเมื่อวันที่ 14 เมษายน พ.ศ. 2495 ที่อำเภอยางชุมน้อย จังหวัดศรีสะเกษ จบการศึกษาชั้นมัธยมตอนต้นจากโรงเรียนศรีสะเกษวิทยาลัย จบชั้นมัธยมศึกษาตอนปลายจากโรงเรียนเทคนิคศรีสะเกษ สำเร็จการศึกษาระดับปริญญาตรี นิติศาสตรบัณฑิต (เกียรตินิยมอันดับ 2) จากคณะนิติศาสตร์ จุฬาลงกรณ์มหาวิทยาลัย และสอบได้เป็นเนติบัณฑิตไทยในปีเดียวกัน (พ.ศ. 2517) ระดับปริญญาโท Master of Laws จากมหาวิทยาลัยนิวยอร์ก สหรัฐอเมริกา (2521) (ทุนรัฐบาลไทย) และผ่านการศึกษาอบรมหลักสูตร วปรอ. 4212 จากวิทยาลัยป้องกันราชอาณาจักร
ยรรยง พวงราช เริ่มทำงานเป็นที่ปรึกษากฎหมายประจำสำนักงานไพร้ซ์สานนท์และสหาย เมื่อปี พ.ศ. 2517 ต่อมาได้เข้ารับราชการเป็นอาจารย์ตรี ประจำคณะนิติศาสตร์ จุฬาลงกรณ์มหาวิทยาลัย ในปี พ.ศ. 2518 จากนั้นเขาได้รับทุนรัฐบาลไทยให้ไปศึกษาที่ประเทศสหรัฐอเมริกา กระทั่งในปี พ.ศ. 2530 จึงได้โอนย้ายมารับหน้าที่ผู้เชี่ยวชาญด้านกฎหมายพาณิชย์ ประจำกระทรวงพาณิชย์ และได้รับแต่งตั้งเป็นรองอธิบดีกรมเศรษฐกิจการพาณิชย์ ในปี พ.ศ. 2534 และเป็นที่ปรึกษากฎหมายกระทรวงพาณิชย์ ระดับ 10 ในปี พ.ศ. 2539 เป็นผู้ตรวจราชการกระทรวงพาณิชย์ ในปี พ.ศ. 2541 เป็นรองปลัดกระทรวงพาณิชย์ ในปี พ.ศ. 2543 จากนั้นในปีถัดมาได้รับแต่งตั้งเป็นอธิบดีกรมทรัพย์สินทางปัญญา และกลับไปรับตำแหน่งรองปลัดกระทรวงพาณิชย์ ในปี พ.ศ. 2546 จนถึงปี พ.ศ. 2550 ได้รับแต่งตั้งเป็นอธิบดีกรมการค้าภายใน และเป็นปลัดกระทรวงพาณิชย์ ในปี พ.ศ. 2552นายยรรยง มีบทบาทโดนเด่นเป็นที่รู้จักในวงการการเมือง ในช่วงที่ดำรงตำแหน่งปลัดกระทรวงพาณิชย์ ได้มีการแถลงข่าวตอบโต้กันกับนายชวนนท์ อินทรโกมาลย์สุต โฆษกพรรคประชาธิปัตย์ ต่อมาหลังเกษียณอายุราชการได้เข้ารับตำแหน่งรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร
สมเด็จพระเจ้าปีเตอร์ที่ 1 แห่งเซอร์เบีย
สมเด็จพระราชาธิบดีปีเตอร์ที่ 1 แห่งเซอร์เบีย (, "Petar I Karađorđević") (พระบรมราชสมภพ 29 มิถุนายน 1844 - เสด็จสวรรคต 16 สิงหาคม 1921) เป็นพระมหากษัตริย์พระองค์สุดท้ายของประเทศเซอร์เบีย 1903-1918 และต่อมาผู้ปกครองของรัฐแห่งชาวสโลวีน โครแอต และเซิร์บ (ต่อมาเปลี่ยนชื่อเป็น ราชอาณาจักรยูโกสลาเวีย ในปี 1929) จึงให้รวมอาณาจักรเข้าด้วยกัน ภายใต้พระมหากษัตริย์องค์เดียวกัน พระองค์จึงเป็นพระมหากษัตริย์พระองค์แรกของราชอาณาจักรยูโกสลาเวีย พระองค์ทรงเป็นผู้นำกองทัพเซอร์เบียรบชนะในสงครามโลกครั้งที่หนึ่ง
อัตรากำไรจากการดำเนินงาน
ในทางธุรกิจ อัตรากำไรจากการดำเนินงาน เป็นอัตราส่วนกำไรจากการดำเนินงานหารด้วยยอดขายสุทธิ มักมีหน่วยเป็นเปอร์เซนต์
formula_1
กำไรสุทธิวัดความสามารถในการทำกำไรของการลงทุนหลังคิดราคาทั้งหมดแล้ว
ผลตอบแทนจากยอดขาย (ROS) เป็นกำไรสุทธิที่คิดจากร้อยละของรายได้จากการขาย เป็นตัวชี้วัดความสามารถในการทำกำไรและมักใช้เปรียบเทียบความสามารถในการทำกำไรของบริษัทและอุตสาหกรรมที่มีขนาดต่างกัน ที่สำคัญ ผลตอบแทนจากยอดขายมิได้อธิบายทุนที่ใช้เพื่อสร้างกำไร ในการสำรวจผู้จัดการการตลาดอาวุโสเกือบ 200 คน 69% ตอบว่า พวกเขาพบว่าตัววัด "ผลตอบแทนจากยอดขาย" เป็นประโยชน์มาก
รายได้ก่อนหักดอกเบี้ย ภาษี ค่าเสื่อมราคาและการผ่อนชำระหนี้ (EBITDA) เป็นการวัดงบกระแสเงินสดการดำเนินงาน ซึ่งลดผลของนโยบายการบัญชี การเงินและภาษีต่อกำไรที่รายงาน
เห็ดฟาง
เห็ดฟาง () เป็นเห็ดรับประทานได้ชนิดหนึ่ง มีการเพาะปลูกในแถบเอเชียตะวันออกและเอเชียตะวันออกเฉียงใต้ ใช้เป็นส่วนผสมในการประกอบอาหารเอเชียอย่างแพร่หลาย ชื่อเรียกของมันแม้แตกต่างกันไปในหลายประเทศ แต่ก็ยังมีความหมายว่า เห็ดฟาง เหมือนกัน เห็ดฟางมักพบได้ในรูปแบบสด แต่ก็สามารถพบรูปแบบบรรจุกระป๋องหรืออบแห้งจำหน่ายนอกฤดูเก็บเกี่ยวด้วย
ลักษณะดอกเห็ดอ่อนเป็นรูปไข่หรือรูปสามเหลี่ยมมุมป้าน เมื่อเจริญขึ้นจะปริแตกคงเหลือเยื่อหุ้มรูปถ้วยอยู่ที่โคน ผิวนอกของเยื่อหุ้มส่วนมากจะเปลี่ยนเป็นสีขาวหม่นหรือสีเนื้อ หมวกเห็ดรูปไข่ เมื่อบานเต็มที่เส้นผ่านศูนย์กลาง 4–10 เซนติเมตร กลางหมวกมีขนละเอียดสีน้ำตาลดำหรือสีน้ำตาลแดง ครีบสีขาวแล้วเปลี่ยนเป็นสีชมพูอ่อน ไม่ยึดติดกับก้าน สั้นยาวไม่เท่ากัน ก้านยาว 4–10 เซนติเมตร เส้นผ่านศูนย์กลาง 0.5–1 เซนติเมตร ผิวสีขาวนวลมีขนสีขาว เนื้อเป็นเส้นหยาบสีขาวรวมกันแน่น ตรงกลางก้านกลวง สปอร์รูปรี สีชมพู ขนาด 5–6 × 7–9 ไมโครเมตร ผิวเรียบ
เห็ดฟางตามธรรมชาติเจริญเติบโตบนกองฟางข้าวเป็นกลุ่ม 2–6 ดอก และจะถูกเก็บเกี่ยวในระยะที่ยังเจริญไม่เต็มที่ คือยังเป็นตุ่มกลม ๆ ก่อนที่หมวกเห็ดจะผุดออกมา ซึ่งใช้เวลาประมาณ 4–5 วัน เจริญได้ผลดีที่สุดในภูมิอากาศเขตร้อนที่มีฝนตกชุก เห็ดชนิดนี้ไม่เคยปรากฏประวัติการเพาะปลูกมาก่อนคริสต์ศตวรรษที่ 19
เห็ดฟางมีลักษณะคล้ายกับเห็ดอีกชนิดหนึ่งมากคือ เห็ดระโงกหิน (, death cap) ซึ่งเป็นเห็ดพิษ สามารถจำแนกได้ด้วยสีสปอร์ของมัน สปอร์ของเห็ดฟางเป็นสีชมพูอ่อน แต่สปอร์ของเห็ดระโงกหินเป็นสีขาว คนจำนวนมากไม่ทราบถึงข้อเท็จจริงนี้ เก็บเห็ดระโงกหินที่ขึ้นอยู่ทั่วไปไปรับประทาน โดยเข้าใจว่าเป็นเห็ดฟาง ทำให้เสียชีวิตเป็นอันมาก
หลุยส์ เจ้าชายนโปเลียน
นโปเลียนที่ 6 ผู้อ้างสิทธิ์ในราชบัลลังก์ฝรั่งเศสองค์ที่ 3 ทรงขึ้นเป็นผู้อ้างสิทธิ์ในราชบัลลังก์ฝรั่งเศสสืบต่อจาก นโปเลียนที่ 5 วิคเตอร์ ที่สิ้นพระชนม์ไปในปี ค.ศ. 1926 โดยทรงได้รับการสนับสนุน จากพวกโบนาปาร์ตนิยม ทรงดำรงตำแหน่งตั้งแต่ปี ค.ศ. 1926 ขณะพระชนม์เพียง 12 พรรษาเท่านั้น ก่อนที่จะสิ้นพระชนม์ที่ เมืองเพรนจินส์ ประเทศสวิตเซอร์แลนด์ ในปี ค.ศ. 1997 ขณะพระชนม์ได้ 83 พรรษา
อะสึชิ เนะกิชิ
อะสึชิ เนะกิชิ (; ) เกิดวันที่ 20 มีนาคม ค.ศ. 1977 ที่จังหวัดไซตะมะ เป็นนักกีฬาขี่ม้าชาวญี่ปุ่น ในโอลิมปิกฤดูร้อน 2012 เขาเข้าแข่งขันในประเภทบุคคลอีเวนติง
โรคสมองจากตับ
โรคสมองจากตับ () คือภาวะที่ผู้ป่วยเกิดมีอาการทางสมอง ได้แก่สับสน ซึม และโคม่า ซึ่งเป็นผลจากภาวะตับวาย หากเป็นมากอาจเรียกว่า hepatic coma หรือ coma hepaticum ซึ่งอาจทำให้เสียชีวิตได้
ภาวะนี้เกิดจากการคั่งของของเสียซึ่งปกติจะถูกขับออกจากเลือดโดยตับ การให้การวินิจฉัยโรคสมองจากตับจะต้องประกอบด้วยการมีการเสื่อมของการทำงานของตับ และต้องตรวจแยกสาเหตุอื่นๆ ที่ทำให้เกิดอาการทางระบบประสาทออกไปหมดแล้ว การตรวจเลือดหาระดับแอมโมเนียอาจช่วยในการวินิจฉัยได้ อาการอาจกำเริบได้จากภาวะต่างๆ เช่น การติดเชื้อ หรือท้องผูก เป็นต้น
สมองบวม
สมองบวม () คือภาวะที่มีการสะสมของสารน้ำในเนื้อสมองไม่ว่าจะเป็นในเซลล์หรือนอกเซลล์
สมองบวมอาจเกิดจากการบาดเจ็บต่อสมอง หรือจากสาเหตุอื่นๆ ที่ไม่ใช่การบาดเจ็บ เช่น สมองขาดเลือด มะเร็ง หรือการอักเสบของสมอง เช่น จากเยื่อหุ้มสมองอักเสบ หรือสมองอักเสบ เป็นต้น
กุหลาบไร้หนาม
กุหลาบไร้หนาม เป็นนวนิยายไทย บทประพันธ์ของ ศรีฟ้า ลดาวัลย์ โดยบทประพันธ์นี้ถูกสร้างเป็นละครมาแล้ว 4 ครั้ง
ครั้งแรก ในปี 2523 ออกอากาศทาง ช่อง 9 นำแสดงโดย ปรัชญา อัครพล, นวลปรางค์ ตรีชิต, อัศวิน รัตนประชา, ปนัดดา โกมารทัต กำกับการแสดงโดย อารีย์ นักดนตรี
ครั้งที่สอง ในปี 2529 ออกอากาศทาง สถานีโทรทัศน์ไทยทีวีสีช่อง 3 จัดโดย ลินดา ค้าธัญเจริญ นำแสดงโดย ทูน หิรัญทรัพย์, อาภาพร กรทิพย์, ลินดา ค้าธัญเจริญ, นันทวัน เมฆใหญ่, วิศรุต เกตุประสิทธิ์ กำกับการแสดงโดย สุประวัติ ปัทมสูต
ครั้งที่สาม ในปี 2539-40 ออกอากาศทาง สถานีโทรทัศน์กองทัพบกช่อง 5ผลิตโดย บริษัท ศิวกร มีเดีย จำกัด นำแสดงโดย พลรัตน์ รอดรักษา, นาตยา จันทร์รุ่ง, วิมลเรขา ศิริราวรรณ ,เฉลา ประสพศาสตร์, สีดา พัวพิมล , กิ่งดาว ดารณี , ราตรี วิทวัส ,ปราบ ยุทธพิชัย,อลิษา ขจรไชยกุล,วุฒิ คงคาเขตร กำกับการแสดงโดย สิริวัฒน์ คงคาเขตร
ครั้งที่สี่ ในปี 2553 ออกอากาศทาง สถานีโทรทัศน์ไทยทีวีสีช่อง 3 นำกลับมาสร้างใหม่โดย ทีวีซีน นำแสดงโดย พัชฏะ นามปาน, เฌอมาลย์ บุญยศักดิ์, อุรัสยา เสปอร์บันด์ กำกับการแสดงโดย อดุลย์ บุญบุตร
ซิด ยูดี้
ซิดนี เรย์มอนด์ ยูดี้ (Sidney Raymond Eudy) เกิด 4 กรกฎาคม ค.ศ. 1960 นักมวยปล้ำอาชีพชาวอเมริกันที่รู้จักกันดีในสมาคมWCW คือ ซิด วิเซียส (Sid Vicious) และในสมาคมWWE คือ ซิด จัสติส (Sid Justice) และไซโค ซิด (Sycho Sid) หรือเรียกสั้นๆ ซิด (Sid) อดีตแชมป์ WWF 2 สมัย, แชมป์โลก WCW 2 สมัย, แชมป์ยูนิฟายด์เฮฟวีเวท USWA และยังเป็นแชมป์ยูเอส WCW
วินซ์ รูซโซ
วินเซนต์ เจมส์ "วินซ์" รูซโซ เกิดเมื่อวันที่ 24 มกราคม ค.ศ. 1961 เป็นนักเขียนบทชาวอเมริกัน เขารทำงานอยู่ในอุตสหกรรมมวยปล้ำอาชีพ ในสมาคมWWE ,WCW และTNA เขาเป็นอดีตแชมป์โลก WCW 1 สมัย
เอดฟอร์เอดส์
เอดฟอร์เอดส์ () เป็นองค์กรไม่แสวงผลกำไรซึ่งตั้งอยู่ ณ แคลิฟอร์เนีย โดยก่อตั้งขึ้นใน ค.ศ. 1983 และอุทิศสำหรับการปรับปรุงคุณภาพชีวิตของผู้ที่ได้รับผลกระทบจากเชื้อเอชไอวี (เอดส์)
ทางหน่วยงานให้บริการที่หลากหลายแก่ประชาชนที่ยากจนและครอบครัว ตลอดจนการช่วยเหลือด้านที่อยู่อาศัยและสาธารณูปโภค, อาหารสด, การให้ความช่วยเหลือด้านเภสัชกรรม, การจัดการรายกรณี และเชื่อมโยงไปยังผู้ให้บริการรายอื่น ๆ ซึ่งเอดฟอร์เอดส์ทำหน้าที่เป็นหน่วยประสานงานกลางสำหรับกรมการเคหะลอสแอนเจลิส
ฮาร์เลมเชก (มีม)
ฮาร์เลมเชก () คืออินเทอร์เน็ตมีมที่แพร่กระจาย (viral) ในเว็บไซต์ยูทูบในเดือนกุมภาพันธ์ ค.ศ. 2013 เป็นรูปแบบของวิดีโอที่เริ่มทำเลียนแบบ ในแนวความคิดลักษณะเดียวกัน
มีมนี้เกิดขึ้นจากวิดีโอที่อัปโหลดเมื่อวันที่ 2 กุมภาพันธ์ โดย เดอะซันนีโคสต์สเกต โดยวัยรุ่น 5 คนจากรัฐควีนส์แลนด์ ประเทศออสเตรเลีย ซึ่งวิดีโอของวัยรุ่นกลุ่มนี้ได้ทำตามวิดีโอของวีลอกเกอร์แนวคบขันบนยูทูบที่ชื่อ ฟิลที แฟรงก์ โดยส่วนหนึ่งของวิดีโอ จะเต้นตามเพลง "Harlem Shake" ของเบาเออร์
วิดีโอมีความยาว 30 วินาที โดยตัดท่อนหนึ่งของเพลง "Harlem Shake" ของศิลปินแนวอิเล็กทรอนิกส์ที่ชื่อ เบาเออร์ โดยมากแล้ววิดีโอจะเริ่มโดยมีคนหนึ่งคน (โดยมากจะสวมหมวกกันน็อกหรือหน้ากาก) เต้นไปตามจังหวะเพลงคนเดียวเป็นเวลา 15 วินาที โดยมีคนอื่นที่ไม่สนใจอะไรหรือไม่รู้ว่ามีคนเต้นอยู่ จากนั้นหลังเสียงเบสลดลง จึงตัดวิดีโอเข้าไปที่ฝูงคนที่เต้นอย่างบ้าคลั่งเป็นเวลาอีก 15 วินาที ในครึ่งหลังของเพลงนี้ ผู้คนมักจะใส่เสื้อผ้าน้อยชิ้นหรือเสื้อผ้าแปลก ๆ หรือถืออุปกรณ์แปลก ๆ
กลุ่มภาษามอร์ดวินิก
กลุ่มภาษามอร์ดวินิก (Mordvinic languages) เป็นกลุ่มย่อยของตระกูลภาษายูราลิก ประกอบด้วยภาษาที่มีลักษณะใกล้เคียงกันคือภาษาเอิร์สยาและภาษามอคชา ทั้งสองภาษานี้เคยถูกจัดเป็นภาษาเดียวกันในชื่อภาษามอร์ดวิน",
ทั้งสองภาษานี้ต่างมีระบบการเขียนเป็นของตนเอง โดยระบบการเขียนของภาษาเอิร์สยาเริ่มเมื่อ พ.ศ. 2465 ส่วนภาษามอคชาเริ่มเมื่อ พ.ศ. 2466 ชื่อเป็นทางการของภาษานี้ในภาษารัสเซียคือกลุ่มภาษามอร์ดวิเนียน("")
กระรอกบินไซบีเรีย
กระรอกบินไซบีเรีย (; ) คือ กระรอกบินสายพันธุ์เก่าแก่สายพันธุ์หนึ่งของโลก อาศัยอยู่ในแนวทะเลบอลติกทางตะวันตก ไปจนถึงชายฝั่งมหาสมุทรแปซิฟิกทางตะวันออก กระรอกบินไซบีเรียเป็นกระรอกบินสายพันธุ์เดียวเท่านั้นที่อาศัยอยู่ในยุโรป และถูกพิจารณาให้อยู่ในสถานะที่สิ่งมีชีวิตที่เกือบอยู่ในข่ายใกล้การสูญพันธุ์ในทวีปยุโรป
กระรอกบินไซบีเรีย อาศัยอยู่ในตอนเหนือของเขตชีวภาพพาลีอาร์กติก ในเขตประเทศฟินแลนด์ เอสโตเนีย ทางตะวันออกของลัตเวีย รวมถึงรัสเซีย มองโกเลีย บริเวณเทือกเขาอัลไต ทางตะวันออกเฉียงเหนือของจีนถึงชายฝั่งมหาสมุทรแปซิฟิก กระรอกชนิดนี้ยังปรากฏในเกาะซาฮาลิน ของรัสเซีย และเกาะฮกไกโด ของญี่ปุ่น
กระรอกบินไซบีเรียตัวเมีย มีน้ำหนักประมาณ 150 กรัม ตัวผู้มีขนาดเล็กกว่าเล็กน้อยโดยเฉลี่ย โดยร่างกายมีความยาว 11-20 เซนติเมตร รวมถึงหางแบนที่มีความยาว 9-14 เซนติเมตร ตาของมันแข็งและมีสีดำที่น่าเอ็นดู มีสีเทาทั่วร่างกาย ยกเว้นส่วนท้องที่มีสีอ่อนกว่าหลังเล็กน้อย และมีแถบสีดำบริเวณคอและขาหน้า กระรอกสายพันธุ์นี้มีลักษณะเด่นคือ เยื่อบุผิวที่สามารถเป็นเครื่องร่อนหรือแผ่นบางคล้ายปีกค้างคาว ซึ่งขยายออกระหว่างขาหน้าและขาหลัง โดยขยายผิวหนังเหล่านั้น เพื่อร่อนลงจากต้นไม้ในระยะทางกว่า 100 เมตร กระรอกชนิดนี้จึงเป็นที่รู้จักในการร่อนบินจากต้นไม้เพื่อหนีศัตรู จากการยืดขาของมัน
อาหารของกระรอกชนิดนี้ประกอบด้วยใบไม้ เมล็ด ไม้ผล หน่ออ่อน ดอกไม้ ถั่ว เบอร์รี่ รวมถึงไข่และรังนกเป็นบางครั้งบางคราว อย่างไรก็ตามกระรอกบินไซบีเรียเป็นเหยื่อของมาร์เทิน นกเค้าแมว และแมวป่า
กระรอกบินไซบีเรียเป็นสัญลักษณ์ของอุทยานแห่งชาติ Nuuksio ในเขตเทศบาล Espoo ของประเทศฟินแลนด์ ซึ่งมีจำนวนกระรอกบินที่หนาแน่นในภูมิภาคนี้
ฐานความรู้
ฐานความรู้ ( ย่อว่า KB หรือ kb) เป็นฐานข้อมูลชนิดพิเศษสำหรับการจัดการความรู้ ฐานความรู้เป็นแหล่งเก็บสารสนเทศที่มีวิธีการรวบรวม จัดการ แบ่งปัน สืบค้น และนำสารสนเทศมาใช้ให้เป็นประโยชน์ มันอาจเป็นฐานความรู้ที่เครื่องอ่านได้หรือตั้งใจให้มนุษย์ใช้อย่างใดอย่างหนึ่ง
ฐานความรู้ที่เครื่องอ่านได้เก็บบันทึกความรู้ในรูปแบบที่คอมพิวเตอร์สามารถอ่านได้ โดยปกติใช้เพื่อจุดประสงค์ของการใช้เหตุผลนิรนัยอัตโนมัติในตัว พวกมันมีกลุ่มของข้อมูลที่มักจะอยู่ในรูปแบบของกฎเกณฑ์ต่าง ๆ ที่อธิบายความรู้ในแบบต้องกันเชิงตรรกศาสตร์ ภววิทยาสามารถนิยามขึ้นได้จากโครงสร้างของข้อมูลที่เก็บบันทึกว่า ประเภทใดของหน่วยข้อมูลถูกบันทึกอยู่และความสัมพันธ์ของพวกมันเป็นอย่างไร ตัวดำเนินการทางตรรกศาสตร์ต่าง ๆ อย่างเช่น แอนด์ (การเชื่อม) ออร์ (การเลือก) การมีเงื่อนไข และนิเสธ อาจถูกใช้เพื่อสร้างฐานข้อมูลขึ้นมาจากสารสนเทศส่วนที่เรียบง่ายกว่า ต่อจากนั้นก็ใช้การนิรนัยแบบดั้งเดิมเพื่อคิดคำนวณความรู้ให้เป็นฐานความรู้ ฐานความรู้ที่เครื่องอ่านได้บางชนิดถูกนำไปใช้กับปัญญาประดิษฐ์ ตัวอย่างเช่น บางส่วนของระบบผู้เชี่ยวชาญที่ให้ความสนใจไปที่ขอบเขตเรื่องใดเรื่องหนึ่ง เช่นยาตามใบสั่งหรือกฎหมายศุลกากรเป็นต้น ฐานความรู้บางชนิดก็ถูกนำไปใช้กับเว็บเชิงความหมาย
ฐานความรู้ที่มนุษย์อ่านได้ออกแบบขึ้นมาเพื่อให้บุคคลค้นคืนและใช้ความรู้ที่มันบรรจุอยู่ ตามปกติมันจะถูกใช้เพื่อเติมเต็มแผนกช่วยเหลือ (help desk) หรือเพื่อแบ่งปันสารสนเทศระหว่างพนักงานภายในองค์การ มันอาจเก็บบันทึกสารสนเทศการแก้ไขปัญหา บทความ สมุดปกขาว คู่มือ ป้ายความรู้ หรือคำตอบของคำถามที่ถามบ่อย โดยทั่วไปจะใช้เสิร์ชเอนจินเพื่อค้นหาสารสนเทศในระบบ หรือผู้ใช้สามารถสืบค้นผ่านทางแผนการจำแนกประเภท
ระบบที่ใช้พื้นฐานบนข้อความ ซึ่งสามารถรวมกลุ่มเอกสารที่มีการเชื่อมโยงหลายมิติระหว่างกัน เรียกว่า ระบบข้อความหลายมิติ (hypertext system) ระบบข้อความหลายมิติช่วยสนับสนุนกระบวนการตัดสินใจ โดยลดภาระความพยายามที่มีนัยสำคัญของผู้ใช้ ซึ่งต้องสร้างความสัมพันธ์และจดจำสิ่งต่าง ๆ ซอฟต์แวร์วิกิสามารถนำมาใช้เป็นฐานความรู้ชนิดระบบข้อความหลายมิติได้ ฐานความรู้สามารถมีได้บนทั้งคอมพิวเตอร์และโทรศัพท์เคลื่อนที่ในรูปแบบข้อความหลายมิติ
ฐานความรู้ที่มนุษย์อ่านได้สามารถเชื่อมต่อกับฐานความรู้ที่เครื่องอ่านได้ ผ่านทางการสำเนาทิศทางเดียวหรือสองทิศทาง หรือส่วนต่อประสานในเวลาจริงบางชนิด จากนั้นโปรแกรมคอมพิวเตอร์ก็จะสามารถใช้เทคนิคเชิงปัญญาประดิษฐ์กับส่วนของข้อมูลที่คอมพิวเตอร์อ่านได้ เพื่อเตรียมผลลัพธ์การค้นหาที่ดีที่สุด เพื่อตรวจสอบบูรณภาพของข้อเท็จจริงที่พบในเอกสารต่างชนิดกัน และเพื่อจัดหาเครื่องมือการประพันธ์ที่ดีกว่า ตัวอย่างหนึ่งคือ ดีบีพีเดีย (DBPedia) เป็นฐานความรู้ที่เครื่องอ่านได้ ซึ่งดึงข้อมูลไปจากวิกิพีเดียที่มนุษย์อ่านได้
ฐานความรู้ที่มนุษย์อ่านได้สามารถมีสารสนเทศตามประเภทดังนี้
การวิเคราะห์และการออกแบบฐานความรู้ (knowledge base analysis and design: KBAD) เป็นกระบวนการที่ช่วยให้บุคคลสามารถชักนำการวิเคราะห์และการออกแบบของสารสนเทศด้วยแนวทางที่ให้ผลลัพธ์เป็นฐานความรู้ แนวเข้าสู่การศึกษานี้ได้นำมาใช้ให้เกิดผลเป็นครั้งแรกโดย สตีเฟน เอช. แดม
รัฐบาลผสมแห่งชาติแห่งสหภาพพม่า
รัฐบาลผสมแห่งชาติแห่งสหภาพพม่า (National Coalition Government of the Union of Burma; NCGUB; ภาษาพม่า: , ออกเสียง [pjìdàuɴzṵ mjəmà nàiɴŋàɴ əmjóðá ɲʊ̰ɴbáuɴ əsója̰]) เป็นองค์กรที่อ้างว่าเป็นรัฐบาลพลัดถิ่นของพม่า ประกอบด้วย พรรคสันนิบาตแห่งชาติเพื่อประชาธิปไตย พรรคประชาธิปไตยแห่งชาติ พันธมิตรแห่งชาติฉิ่นเพื่อประชาธิปไตย องค์กรประชาธิปไตยเพื่อเอกภาพแห่งชาติกะยัน พันธมิตรอาระกันเพื่อประชาธิปไตย มีศูนย์กลางอยู่ที่รัฐแมรีแลนด์ สหรัฐ ในวันที่ 18 ธันวาคม พ.ศ. 2533 ได้ตกลงแต่งตั้งให้เส่ง วันเป็นนายกรัฐมนตรี และมีการแต่งตั้งตัวแทนจากรัฐต่างๆคือรัฐฉิ่น รัฐฉาน รัฐยะไข่ และรัฐกะยา
องค์การร่วมแห่งชาติซาบะฮ์
องค์การร่วมแห่งชาติซาบะฮ์ (; ) เป็นพรรคการเมืองในมาเลเซียที่มีฐานที่มั่นในรัฐซาบะฮ์ ก่อตั้งโดยตุน มุสตาฟา พรรคนี้ได้เป็นรัฐบาลบริหารรัฐซาบะฮ์เมื่อชนะการเลือกตั้งระดับรัฐใน พ.ศ. 2510 พรรคนี้อยู่ในอำนาจจนถึง พ.ศ. 2518 โดยมีตุน มุสตาฟาเป็นผู้นำ และใน พ.ศ. 2519 โดยมีโมฮัมหมัด ซาอิด บิน เกอร์บวกเป็นผู้นำ
ก่อนการก่อตั้งมาเลเซียเมื่อ 16 กันยายน พ.ศ. 2506 องค์การร่วมแห่งชาติซาบะฮ์มีบทบาทสำคัญในการร่วมมือกับองค์การร่วมปาโซะก์โมโมกุน กาดาซันดูซุน ที่นำโดยตุน ฟูอัด สตีเฟน และสหพันธรัฐมลายาเพื่อเรียกร้องเอกราชจากอังกฤษ ใน พ.ศ. 2518 เลขาธิการทั่วไปขององค์กรแห่งชาติสหซาบะฮ์ ฮาร์ริส ซัลเละฮ์ได้ออกจากพรรคและไปรวมกลุ่มกับองค์การร่วมปาโซะก์โมโมกุน กาดาซันดูซุนเพื่อก่อตั้งพรรคใหม่คือเบอร์จายา พรรคใหม่นี้ชนะองค์การร่วมแห่งชาติซาบะฮ์ในการเลือกตั้งระดับรัฐ พ.ศ. 2519 และได้จัดตั้งรัฐบาลจนถึง พ.ศ. 2528 องค์กรแห่งชาติสหซาบะฮ์ยังคงเข้าร่วมการเลือกตั้งอย่างต่อเนื่องใน พ.ศ. 2524 2528 2529 และ 2533 แต่ไม่เคยได้จัดตั้งรัฐบาลอีก ใน พ.ศ. 2533 องค์การร่วมแห่งชาติซาบะฮ์รวมกับเบอร์จายาและเข้าร่วมกับอัมโนกลายเป็นอัมโนสาขาซาบะฮ์โดยมีตุน มุสตาฟาเป็นประธาน
สหภาพประชาคมมุสลิมมาเลเซีย
สหภาพประชาคมมุสลิมมาเลเซีย () เป็นพรรคการเมืองนิยมอิสลามขนาดเล็ก ก่อตั้งเมื่อ พ.ศ. 2534 มีฐานที่มั่นในรัฐตรังกานู ต่อมาเปลี่ยนชื่อพรรคเป็น พรรคยุติธรรมแห่งชาติ () เมื่อ 4 เมษายน พ.ศ. 2542 และเปลี่ยนชื่ออีกครั้งเป็น พรรคความยุติธรรมเพื่อประชาชน () หลังจากที่รวมเข้ากับพรรคประชาชนมาเลเซีย () เมื่อ 3 สิงหาคม พ.ศ. 2546